《再和子固》
宋代·周行己

老年不入少年场，不似当时在洛阳。福善坡头回曳练，石家寺里看姚黄。

春风杨柳东西陌，古道楼台南北商。流落如今归未得，白头憔悴卷城傍。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。